
S á s k a  község Önkormányzata

Képviselő-testületének

2/2014. (II.15.) Önkormányzati rendelete az

Önkormányzat 2014. évi költségvetéséről 

 S á s k a  község Önkormányzata Képviselő-testületének

2/2014. (II.15.) Önkormányzati rendelete

 az  Önkormányzat  2014. évi költségvetéséről 

Sáska község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el: 

1. Általános rendelkezések

1. §

(1) A rendelet hatálya kiterjed az Önkormányzatra.

(2) Az Önkormányzatnak önállóan gazdálkodó költségvetési szerve nincs.

(3) A rendelet meghatározza az Önkormányzat kötelező és önként vállalt feladatainak ellátásához szükséges bevételeket, valamint kiadásokat (kiemelt kiadási irányzatok szerinti bontásban), továbbá megállapítja az Önkormányzat létszámát.

2. A költségvetés bevételei és kiadásai, a finanszírozás módja

2. §
(1) A Képviselő-testület a 2014. évi költségvetés


a) költségvetési bevételei összegét

22.169 e/Ft-ban,


b) költségvetési kiadásai összegét

26.369 e/Ft-ban,


c) a költségvetési hiányt


  4.200 e/Ft-ban,


d) a működési célú pénzmaradványt

  4.200 e/Ft-ban,


e) a bevételek és kiadások összegét

26.369 e/Ft-ban,

állapítja meg.

(2) a képviselő-testület felhatalmazza a polgármestert, hogy a 2. § (1) bekezdés c.) pontjában szereplő 4.200 e Ft költségvetési hiányt 4.200 e Ft pénzmaradvánnyal finanszírozza.

(3) Az önkormányzat 2014. évi költségvetés bevételi előirányzatának részletezését, forrásait az 1. melléklet, költségvetési bevételeinek és kiadásainak főbb jogcímeit a 2. melléket, kiadási előirányzatainak feladatait a 3. melléklet tartalmazza.

(4) Az önkormányzat 2014. évi költségvetésének a kiadási főösszegén belül a kiadásokat a következő összegekkel állapítja meg:

1. Működési kiadások.




          23.024 e/Ft-ban


a) Személyi juttatás





6.910



b) Munkaadót terhelő járulék és szociális hj-i adó

1.866



c) Dologi kiadás





8.109

d) Ellátottak pénzbeli juttatása



4.257


e/1 Támogatási értékű működési kiadás ÁHT-n belülre
1.791



e/2 Működési célú pénzeszköz átadás áh. kívülre

   310


2. Felhalmozási kiadások




2.126



a) Beruházási kiadások




1.000



b) Felújítási kiadások




   
1.126

     


c) Egyéb felhalmozási kiadás



 
       0

   
3. Pénzforgalom nélküli kiadások





a) Tartalékok






1.000


b) 1 Általános tartalék




1.000

c) 2 Céltartalék





       0

4.A finanszírozási kiadások


a) Felhalmozási célú hitelek kiadásai


       0


b) Működési célú hitelek kiadásai



       0



Létszámkeretét: 2014. 01. 01-től




3 főben

állapítja meg, melyből 2 fő közfoglalkoztatott.

(5) A mérleg egyezőséget a költségvetési rendelet 1.-2. melléklete tartalmazza.

(6) Az Önkormányzat bevételeinek és kiadásainak címrendjét az 1.-2. melléklet tartalmazza.

(7) A kiemelt feladatok külön-külön egy-egy címet alkotnak. Ezek felsorolását bevételi jogcímenként 1. melléklet, kiadásai jogcímenként a 2.-3. melléklet tartalmazza.

(8) A tárgyévre elfogadott összeg erejéig lehet kötelezettséget vállalni az ott szereplő feladatokra. 

(9) Az önkormányzat költségvetésében szereplő tevékenységenkénti kiadásait a 3. melléklet címenként részletezi.

3. Költségvetési tartalék
3. §

Az önkormányzat a 2014. évi költségvetésében 1.000 e Ft tartalékot határozott meg.

4. Rendkívüli bevételekkel és kiadásokkal kapcsolatos szabályok
4. §

(1) Költségvetési szervek feladataik ellátáshoz pályázatokat nyújthatnak be, közvetlenül pénzbeli támogatást, felajánlást fogadhatnak el. Pályázat csak olyan tevékenységi körbe tartozó célra nyújtható be, amit a költségvetési szervalapító okirata tartalmaz. A vállalt cél nem veszélyeztetheti az alapellátás biztonságát.

(2) A többéves kihatással járó pályázatok elbírálása, engedélyezése és hozzájárulás megadása a Képviselő-testület hatáskörébe tartozik abban az esetben is, ha a pályázatnak a következő években többlet-finanszírozási igénye van. 

5. §

Az önkormányzat bevételi és kiadási előirányzatai év közben megváltoztathatók.

6. §

(1) A Képviselő-testület kizárólagos hatáskörébe tartozik a költségvetési rendelet módosítása.

(2) Ha év közben az Országgyűlés, a Kormány, vagy elkülönített állami pénzalap az önkormányzat számára pótelőirányzatot biztosít, arról a polgármester a képviselőtestületet negyedévente tájékoztatni köteles.

A Képviselő-testület legalább félévenként – adott év június 30-ig, illetve december 31.-ig – dönt a költségvetési rendeletének pótelőirányzatok szerinti módosításáról.

(3) Az önkormányzat képviselőtestülete a jóváhagyott kiemelt előirányzatokon belül a rész előirányzatokról 368/2011. (XII. 31.) Korm. Rendeletben foglaltak 
figyelembevételével – előirányzat módosítás nélkül is eltérhet.

7. §

(1) A Képviselő-testület a jóváhagyott kiadási előirányzatok közötti átcsoportosítási jogát 500.000,- Ft összeghatárig – mely esetenként az 50.000,- Ft összeghatárt nem haladhatja meg, – a polgármesterre átruházza. Egyéb esetekben a Képviselő-testület a kiadási előirányzatok közötti átcsoportosítás jogát fenntartja magának.

(2) Az (1) bekezdésben foglalt átcsoportosításról a polgármester negyedévente köteles beszámolni, a költségvetés módosítására egyidejűleg javaslatot tenni. Az átruházott hatáskörű előirányzat-módosítási jogkör 2014. december 31-ig gyakorolható.

8. §

(1) Az önkormányzati gazdálkodás során létrejött hiány finanszírozási módja hitelfelvétel a számlavezető pénzintézettől.

(2) Hitelügyletekkel kapcsolatos hatáskörök kizárólagosan a Képviselő-testületet illetik meg.

9. §

(1) Az önkormányzati gazdálkodás során az évközben létrejött költségvetési többletet értékpapír vásárlás, illetve pénzintézeti lekötés útján hasznosíthatja.

(2) Az (1) bekezdés szerinti hasznosítással kapcsolatos szerződések, illetve pénzügyi műveletek lebonyolítása a Képviselő-testület hatáskörébe tartozik.

(3) Az előző évi pénzmaradvány a működési vagy felhalmozási tartalék összegét növeli jellegétől függően. 

10. §

Az önkormányzat gazdálkodási feladatainak végrehajtását e rendelet és a vonatkozó pénzügyi előírások alapján a Monostorapáti Közös Önkormányzati Hivatal látja el.

6. Záró rendelkezések

11. §

(1) E rendelet a kihirdetését követő első napon lép hatályba.


Kovács Nándor



Takács Lászlóné



  polgármester




        jegyző 
A rendelet kihirdetve:
Monostorapáti, 2014. február 15.  
Takács Lászlóné

        



    jegyző
Hatásvizsgálati lap
Sáska     község  Önkormányzata 2014. évi költségvetéséről  szóló 2/2014.(II.15.)
önkormányzati rendelet  előzetes hatásvizsgálat eredményéről
I. Várható társadalmi hatások
A költségvetési rendelet alapján végrehajtott gazdálkodás az állampolgárok számára nyomon

követhető, átfogó képet ad az önkormányzat pénzügyi helyzetéről, a végrehajtandó feladatokról, a

tervezett fejlesztésekről, lehetőséget teremt az önkormányzati gazdálkodás ellenőrzésére. A

rendeletben foglaltak végrehajtása hatással van a társadalomra.

II. Várható gazdasági, költségvetési hatások
A rendelet-tervezet magában foglalja Sáska     község  Önkormányzata költségvetését. A 2013. évre vonatkozóan a költségvetésről szóló rendeletben jóváhagyott kiadási előirányzatok mértékéig vállalható kötelezettség. A költségvetés nemzetgazdasági hatása az, hogy az államháztartás része, a különböző jogcímeken a központi költségvetésből igényelhető támogatások révén.

III. Várható környezeti hatások
A rendeletben foglaltak végrehajtásának környezetre gyakorolt hatása nincs.

IV. Várható egészségi következmények
A rendeletben foglaltak végrehajtásának egészségügyi következménye nincs.

V. Adminisztratív terheket befolyásoló hatások
A rendeletben foglaltak végrehajtása további adminisztratív terhet nem ró az önkormányzatra.

VI. A rendelet megalkotásának szükségessége, a jogalkotás elmaradásának várható
következményei
A költségvetési rendelet megalkotása kötelező  az államháztartásról szóló 2011. évi CXCV. törvény előírásai alapján 23. § (1) Az Önkormányzat a költségvetését költségvetési rendeletben állapítja meg, amely elősegíti a jelenlegi pénzügyi helyzetről a valós kép kialakítását és a meghatározza az éves gazdálkodási lehetőségeket. 24. § (2) A jegyző  által elkészített költségvetési rendelettervezetet a polgármester a központi költségvetésről  szóló törvény kihirdetését követő  negyvenötödik napig nyújtja be a képviselőtestületnek. Ennek elmaradása mulasztásban megnyilvánuló jogszabálysértést von maga után, mely esetben

Magyarország helyi önkormányzatairól szóló 2011. évi CLXXXIX. Törvény 132. § (1) bekezdés a) pontja alapján a Kormányhivatal törvényességi felhívással élhet.

VII. A rendelet alkalmazásához szükséges személyi, szervezeti, tárgyi és pénzügyi feltételek
A rendelet végrehajtásával kapcsolatban a személyi, szervezeti, tárgyi, pénzügyi feltételek

rendelkezésre állnak.

Sáska ,  2014. január 28. 


               Takács Lászlóné 








           jegyző

